# 

# Dette er Kretas beste strender

## Fantastiske strender er en av grunnene til at Kreta topper listen over sommerens mest populære reisemål. Her er en oversikt over de absolutt beste!

Planlegger du å reise til Kreta i sommer? Da er du ikke alene: [Kreta topper Apollos liste over sommerens mest populære feriesteder.](http://www.mynewsdesk.com/no/apollo-a-s/pressreleases/5-av-10-sommerreiser-solgt-1136624) En av de mange grunnene til at nordmenn har lagt sin elsk på den største av de greske øyene er det enorme antallet og mangfoldet av strender. På Kreta finner du alt fra bortgjemte bukter og langstrakte sandstrender, til hektiske strender som myldrer av liv.

* **Det bugner av vakre strender i hele Hellas - og Kreta er ingen unntak. Her finnes det strender for alle; de aktive som vil leke seg, barnefamilier som vil ha plass å boltre seg på, par som oppsøker romantiske bukter og de som drømmer om postkort-strender, men ikke ønsker å reise så langt, sier Beatriz Rivera, kommunikasjonsrådgiver i Apollo.**

Siden Kreta er en stor øy er det viktig å bemerke seg at både naturen, temperaturen, nivået av turister og strendene kan skille seg ut i forhold til hvor på øya man befinner seg. Et godt tips er derfor å sjekke hvor de perfekte strendene for nettopp deg ligger før du bestiller drømmeferien. For hvorfor nøye deg med én, når det er så mange? [Apollos nye bookingssystem](http://www.mynewsdesk.com/no/apollo-a-s/pressreleases/skreddersy-ferien-naa-kan-du-kombinere-charter-og-rutefly-1135511¨) er et utmerket alternativ for en uforglemmelig rundreise på Kreta!

**Dette er Kretas beste strender:**

[**Elafonissi**](http://www.apollo.no/reiser/europa/hellas/kreta/utflukter?freetextsearch=kreta)

Sør-vest for Kreta ligger stranden Elafonissi - sannsynligvis Kretas aller vakreste sandstrand. I vannkanten ligger skjell og sneglehus som gir stranden et romantisk, rosa skimmer. Herfra har man muligheten til å vasse ut til små øyer, eller store sanddyner.

**Palmestranden Vai**

Vai-stranden ligger i det nordøstlige hjørnet av Kreta, og er kanskje den mest populære stranden på øya. Den blir ofte kalt Palm Beach og ser mer ut som en strand fra Nord-Afrika, enn de greske øyene!

[**Kalives**](http://www.apollo.no/reiser/europa/hellas/kreta/almyrida-og-kalives?freetextsearch=Kalives)

Kalives er en koselig liten by på nordkysten av Kreta. Hovedstranden ved den lille havnen er barnevennlig og langgrunn og rundt en kilometer unna ligger strand nummer to; en vakker og langt roligere sandstrand.

**Falassarna**

Nord-vest på Kreta er det langt roligere og færre turister. Her ligger stranden Falassarna – en endeløs sandstrand hvor du kan sole deg og bade i fred.

**Frangokastello**

Frangokastello ligger på sørkysten av Kreta og er en populær utflukt på grunn av det store fortet som ligger her. Vannet er utrolig klart og rent. Perfekt for snorkling!

[**Lagunen Balos**](http://www.apollo.no/reiser/europa/hellas/kreta/kato-stalos)

Den vakre lagunen Balos ligger på øya Gramvousa. Selv om dette ikke direkte er en strand, bør man legge en utflukt hit dersom man ferierer på Kreta! Kombiner sol og bad i det turkise vannet, med vandring langs ruinene i den gamle venetianske festningen.

**Makrivialos**

Sør-øst på Kreta ligger den langgrunne stranden Makrivialos. Her er det også færre turister enn andre steder på øya, noe som også gjør Makrivialos til en roligere strand. Perfekt for barnefamilier!

**Plakias**

I nærheten av Preveli-stranden har Plakias en nydelig strand. Dette er derimot et populært sted for turister med mange hoteller i nærheten, så stranden kan fort bli folksom. Skulle det bli for mye, kan man fort gå eller ta en båt herfra til Damnoni hvor stranden er langt roligere.

[**Georgioupolis**](http://www.apollo.no/reiser/europa/hellas/kreta/georgiopolis)

På nordkysten mellom Chania og Rethymno ligger Georgioupolis: Et ideelt sted hvis du vil kombinere strand med byvandring. Stranden har fin sand og strekker seg så langt som 9 km!

**Stavros**

I nærheten av Chania ligger Stavros – en nydelig sandstrand, litt bortgjemt i en bukt.

**Sweetwater**

I nærheten av Chora Sfakion på sørkysten, ligger Sweetwater-stranden. Ferskvannskilder i nærheten holder vannet rent og mange slår leir på det idylliske stedet, som er perfekt tilrettelagt for soling og bading.

Les mer om Apollos reiser til Kreta [her.](http://www.apollo.no/reiser/europa/hellas/kreta)